**KLAIPĖDOS MIESTO TARYBOS, PROFESINIŲ SĄJUNGŲ IR DARBDAVIŲ ORGANIZACIJŲ TRIŠALĖS TARYBOS POSĖDŽIO**

**PROTOKOLAS**

2015 m. sausio 30 d. Nr. T6-2

Klaipėda

Posėdis įvyko 2015-01-27.

Posėdžio pradžia 15.00 val.

Posėdžio pirmininkas – Jolanta Braukylienė, Klaipėdos pramonininkų asociacijos administracijos direktorė.

Posėdžio sekretorė – Agnė Jonikaitytė, Informavimo ir e. paslaugų skyriaus Viešųjų ryšių poskyrio vyr. specialistė.

Dalyvavo:

Algirdas Grublys, Klaipėdos miesto savivaldybės tarybos narys;

Laima Juknienė, Klaipėdos miesto švietimo darbuotojų profesinės sąjungos atstovė;

Raimondas Tamošauskas, „Švyturio“ alaus daryklos profesinės sąjungos pirmininkas;

Artūras Razbadauskas, Klaipėdos miesto savivaldybės tarybos narys;

Povilas Algis Mikalajūnas, Jūrininkų sąjungos atstovas;

Arminas Laučys, Klaipėdos apskrities darbdavių asociacijos prezidiumo narys;

Svečiuose:

Indrė Butenienė, Klaipėdos miesto savivaldybės administracijos Strateginio planavimo skyriaus vedėja.

DARBOTVARKĖ.

1. Trišalio susitarimo 2015 metams pasirašymas;
2. Kito posėdžio tema ir data (pasiūlymai, diskusija), kt. klausimai;
3. Ką žada Klaipėdai 2015-ieji? Savivaldybės veiklos plano ir biudžeto pokyčiai. Klausimai-atsakymai, diskusija, pasiūlymai.
4. SVARSTYTA. Trišalio susitarimo 2015 metams pasirašymas.

NUTARTA. Pasirašytas trišalis susitarimas 2015 metams.

1. SVARSTYTA. Kito posėdžio tema ir data (pasiūlymai, diskusija), kt. klausimai.

L. Juknienė pasiūlė vasario mėnesio posėdyje kalbėti apie savivaldybės švietimo įstaigų socialinį dialogą su profesinėmis sąjungomis.

NUTARTA. Patvirtinti vasario mėnesio posėdžio temą: Savivaldybės švietimo įstaigų socialinis dialogas su profesinėmis sąjungomis.

1. SVARSTYTA. Ką žada Klaipėdai 2015-ieji? Savivaldybės veiklos plano ir biudžeto pokyčiai. Klausimai-atsakymai, diskusija, pasiūlymai.
2. BUTENIENĖ pristatė 2015-2017 metų strateginį veiklos planą, akcentuojant 2015 metų veiklas ir 2015 m. biudžetą. Pristatytos 13 strateginio veiklos plano programų (urbanistinio planavimo, turizmo skatinimo ir vystymo, valdymo, smulkiojo ir vidutinio verslo plėtros, aplinkos apsaugos, susisiekimo sistemos priežiūros ir plėtros, miesto infrastruktūros objektų priežiūros ir modernizavimo, miesto kultūrinio savitumo puoselėjimo bei kultūrinių paslaugų gerinimo, jaunimo politikos plėtros, ugdymo proceso užtikrinimo, kūno kultūros ir sporto plėtros, socialinės atskirties mažinimo, sveikatos apsaugos) ir kas tų programų rėmuose bus atliekama.

L. Juknienė paklausė apie tai, kas planuojama daryti su vietų vaikų darželiuose trūkumu ir kodėl yra tokia situacija, kad nuolat didėja Klaipėdos miesto savivaldybės administracijos darbuotojų skaičius.

I. butenienė atsakė, kad savivaldybės administracija dirba ties tuo, ką reikėtų padaryti, kad darželių paslauga būtų suteikta visiems jos norintiems žmonėms. Savivaldybės administracijos darbuotojų skaičius vis didėja dėl vykdomų pertvarkų – prie administracijos prijungiant biudžetinių įstaigų darbuotojus. Tačiau nuo to faktinis darbuotojų, dirbančių biudžetiniame sektoriuje, skaičius nesikeičia.

J. BRAUKYLIENĖ papildė, kad Klaipėdos miesto savivaldybė nėra ta, kuri turi daugiausia valstybės tarnautojų santykinai gyventojų skaičiui, o kaip tik viena iš mažiausiai turinčių. Taip pat paklausė, kodėl savivaldybė vis dar planuoja statyti socialiniam būstui skirtus namus, o neperka jau esančius butus.

I. BUTENIENĖ atsakė, kad savivaldybė šiuo metu lygiagrečiai taiko abu socialinio būsto formavimo būdus. Tačiau tokius atskirus namus yra lengviau administruoti, tai yra pigiau, sudaromos kokybiškesnės gyvenimo sąlygos, o taip pat ES labiau remia naujų namų statymą.

J. BRAUKYLIENĖ pasiteiravo apie bendrąjį miesto renginių kalendorių – ar yra toks padarytas? I. BUTENIENEI į klausimą neatsakius, J. BRAUKYLIENĖ suformavo mintį, kad būtų galima suformuoti pasiūlymą nuo Trišalės tarybos tokį kalendorių suformuoti.

Toliau buvo diskutuojama apie konkrečius infrastruktūros objektus, apie juose numatomus atlikti darbus – planuojamą statyti baseiną, apie „Aušrinės“ mokyklos iškėlimą, Statybininkų prospekto tiesimą. Pasisakė L. JUKNIENĖ, R. TAMOŠAUSKAS, J. BRAUKYLIENĖ, A. LAUČYS, I. BUTENIENĖ.

NUTARTA. Apibendrinti ir pateikti pasiūlymus savivaldybės administracijai dėl savivaldybės renginių kalendoriaus (pasitikslinus informaciją Kultūros skyriuje), dėl vietų vaikų darželiuose trūkumo; ateityje į tarybos darbotvarkę įtraukti klausimą apie sveikatos paslaugų prieinamumą Klaipėdos mieste.

Posėdžio pirmininkė Jolanta Braukylienė

Posėdžio sekretorė Agnė Jonikaitytė